text: Flere menneskesmuglere knaldet
  07 juli 2015 kl. 14.15
  Politiet fanger flere og flere menneskesmuglere.
  Politiet har anholdt 27 menneskesmuglere i første halvår af 2015.
  Det er væsentligt flere end første halvår 2014, hvor der blev anholdt 19 menneskesmuglere, oplyser
  Udlændingekontrolafdelingen i Padborg.
  Smuglerne kommer fra mange lande: Fem syrere, to fra Holland, to fra Storbritannien, to fra Tyskland, to fra Sverige, to fra Afghanistan og to fra Danmark.
  Smuglerne bliver dømt ubetinget fængsel fra 30 dage og opefter.
  Alle bliver herefter udvist og må ikke komme ind i Danmark de følgende seks år.
  